સમલૈંગિકતાને ગુનાપાત્ર ગણવાના ચોકઠામાંથી બહાર લાવવાની તરફેણમાં દલીલ કરનારા અરજદાર વકીલ મુકુલ રોહતગીએ કહયુ હતું કે, એ કાનૂનને કારણે દેશમાં રહેતા સમલૈંગિક સમુદાયને ઘણા અપમાનના અને તકલીફોનો સામનો કરવો પડે છે. અપમાન અને હીણતાપૂર્ણ વર્તાવનો ભોગ બનવું પડે છે. સ્વમાન અને માનવીય ગૌરવ સાથે જીવવાના તેમના મૌલિક અધિકારની રક્ષા થવી જોઈએ. સેકસ્યુઅલ નૈતિકતાને ખોટી રીતે સમાજમાં પરિભાષિત કરવામાં આવે છે. અમે સમાજને દોષિત નથી માનતા, પણ સમાજે માની લીધેલા સિધ્ધાંતને સંવૈધાનિક નૈતિકતાની કસોટી પર પરખવા જરૂરી છે. સેકસ્યુઅલ રૂઝાન ( ઈચ્છા- અનિચ્છા , ગમો- અણગમો) એ અલગ બાબત છે. જે જન્મતાની સાથે જ વ્યક્તિમાં હોય છે. જેન્ડરને સેકસ્યુઅલ ઓરિયેન્ટેશનની સાથે મિક્સ ન કરી શકાય. આ બધું તો જન્મની સાથે જ વ્યક્તિ સાથે જોડાયેલું હોય છે. આ મામલો વ્યક્તિના જીન્સથી સંબંધિત છે. અ કુદરતી છે. એલજીબીટી સમુદાયના લોકો પણ સમાજના અન્ય સમુદાય જેવા જ લોકો છે. માત્ર તેમની સેસ્સ્યુઅલ રુઝાન અલગ છે.